

 Gradsko vijeće

KLASA:944-01/09-01/23

URBROJ:2186/18-02/1-16-7

Ludbreg, 03. lipnja 2016. god. ***P R I J E D L O G***

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13–pročišćeni tekst), Gradsko vijeće Grada Ludbrega na 24. sjednici održanoj 03. lipnja 2016. g., donosi sljedeće

# R J E Š E N J E

**I.**

 Prihvaća se ponuda ponuditelja: **Marko Horvat**, Luka Ludbreška 105, OIB:83614463528, **za kupnju zemljišta za stambenu namjenu u Ul. Rudolfa Fizira u Ludbregu**, i to: **čkbr. 1229/10** – pašnjak Loke od 700 m2, upisana u zk.ul.br. 3103 k.o. Ludbreg.

**II.**

 Odobrava se prodaja zemljišta iz točke I. ovog Rješenja za ponuđenu **kupoprodajnu cijenu od 126.000,00 kn** (sto dvadeset šest tisuća kuna).

Kupac je dužan predmetnu ponuđenu kupoprodajnu cijenu, **umanjenu za iznos uplaćene jamčevine od 12.600,00 kn** koja se uračunava u ukupni iznos kupoprodajne cijene, dakle iznos od **113.400,00 kn** (sto trinaest tisuća četiristo kuna) uplatiti Gradu Ludbregu odmah kod sklapanja kupoprodajnog ugovora.

**III.**

 S ponuditeljem iz točke I. ovog Rješenja sklopiti će se ugovor o kupoprodaji u skladu s ponudom, Rješenjem o raspisivanju natječaja za prodaju građevinskog zemljišta za stambenu namjenu, od 04. ožujka 2015. god., KLASA:944-01/09-01/23, URBROJ:2186/18-02/1-15-3, ovim Rješenjem i važećim pravnim propisima.

Ako ponuditelj iz točke I. ovog Rješenja odbije sklapanje ponuđenog ugovora u roku od 8 (osam) dana od dana njegova primitka, smatrati će se da je odustao od svoje ponude.

**O b r a z l o ž e n j e**

 Dana 16. ožujka 2015. god., objavljeno je u dispozitivu navedeno Rješenje o raspisivanju natječaja za prodaju građevinskog zemljišta za stambenu namjenu (u daljnjem tekstu: natječaj).

 Natječaj se provodio u krugovima do prodaje u natječaju istaknute nekretnine. Na natječaj u prijašnjim krugovima nije pristigla niti jedna ponuda sve do kruga natječaja koji je započeo 16.04.2016. god., a završio je 30.04.2016. god., u kojem je natječajnom krugu pristigla jedna ponuda ponuditelja: Marko Horvat, Luka Ludbreška 105.

 Komisija za imovinsko-pravna pitanja izvršila je dana 13.05.2016. god. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju, u dispozitivu navedene nekretnine, ponudio kupoprodajnu cijenu od 126.000,00 kn, koja cijena je identična početnom iznosu kupoprodajne cijene iz natječaja.

Uz ponudu su priloženi svi traženi prilozi (preslika osobne iskaznice, Potvrda Grada Ludbrega o nepostojanju nepodmirenih dospjelih obveza, biljezi od 20,00 kn i dokaz o uplaćenoj jamčevini od 12.600,00kn koji se uračunava u ukupni iznos kupoprodajne cijene).

 S obzirom da ponuda u svemu odgovara uvjetima iz natječaja, i da drugih ponuda za kupnju predmetne nekretnine nije bilo, slijedom gore navedenog, valjalo je temeljem članka 8. natječaja odlučiti kao u izreci Rješenja.

 **Predsjednica**

 **Gradskog vijeća**

 Renata Potočnik

**Dostaviti:**

1. Marko Horvat, Luka Ludbreška 105;
2. Spis, ovdje.